આ રેલીનું આયોજન અલ્પેશ ઠાકોર દ્વારા કરવામાં આવ્યું છે. શનિવારે જ અલ્પેશે ઠાકોરે જાહેરાત કરી હતી કે, તેઓ 23 ઓક્ટોબરના રોજ અધિકૃત રીતે કોંગ્રેસમાં જોડાશે. આ રેલીમાં હાજર રહેવા માટે હાર્દિક પટેલ અને જીજ્ઞેશ મેવાણીને પણ ખાસ આમંત્રણ પાઠવવામાં આવ્યું છે તથા રેલી બાદ પણ રાહુલ ગાંધી આ બે યુવા નેતાઓ સાથે વન ટુ વન બેઠક કરે એવી સંભાવના છે. છેલ્લા કેટલાયે સમયથી ગુજરાતના રાજકારણમાં વમળો ઊભા કરતાં આ નેતાઓ સાથેની રાહુલની બેઠક બાદ કયો નવો વળાંક આવે છે એ જોવું રહ્યું.